cyanic-selkie/wikianc huggingface dataset:
Հովտաշատ
Կլիմա
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5°C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26°C, իսկ առավելագույնը՝ 42°C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։
Բնակչություն
Ըստ ՀՀ 2011 թվականի մարդահամարի արդյունքների` Հովտաշատի մշտական բնակչությունը կազմել է 3207, առկա բնակչությունը` 3139 մարդ ։ Նախկինում եղել է ադրբեջանաբնակ ։ Հովտաշատի բնակչության փոփոխությունը ժամանակի ընթացքում` ստորև.
Արտաքին հղումներ
Կատեգորիա:Արարատի մարզի գյուղեր Կատեգորիա:1831 թվականին հիմնադրված բնակավայրեր
Չեթին Էմեչ
Չեթին Էմեչ (Çetin Emeç, ), թուրք լրագրող։
Կենսագրություն
Չեթին Էմեչը ծնվել է Սելիմ և Ռաբի Էմեչների ընտանիքում։ Սելիմ Էմեչը համարվում է Թուրքիայի դեմոկրատական կուսակցության հիմնադիրներից մեկը։ Բացի Չեթինից, ընտանիքը ուներ ևս երեք երեխա՝ Զեյնեփը և Լեյլան, ինչպես նաև որդին՝ Այդընը ։
Չեթին Էմեչը ավարտել է Գալաթասարայի վարժարանը ։ Սովորել է Ստամբուլի համալսարանի իրավագիտության ֆակուլտետում։ 1952 թվականից աշխատել է հորը պատկանող «Son Posta» ամսագրում՝ որպես լրագրող։ 1960 թվականին տեղի ունեցած պետական հեղաշրջումից հետո, Սելիմ Էմեչը բանտարկվել է՝ տապալված կառավարությանը օգնելու համար, իսկ Չեթին Էմեչը գլխավորել է թերթի խմբագրությունը ։
Ընդհուպ մինչև 1972 թվականը աշխատել է «Hayat» և «Ses» թերթերում։ 1972- 1984 թվականներին եղել է «Hürriyet» օրաթերթի խմբագիր։ 1984 թվականին անցել է աշխատանքի «Milliyet-ում», սակայն 1986 թվականին ետ է վերադարձել «Hürriyet»՝ դառնալով տնօրենների խորհրդի անդամ ։ 1990 թվականի մարտի 7-ի առավոտյան, երբ Չեթինը նստել էր իր ավտոմեքենան, որ գնա աշխատանքի, դիմակներով և արևային ակնոցներով երկու մարդ, ատրճանակով կրակ են բացել ավտոմեքենայի ուղղությամբ։ Չեթին Էմեչի վարորդը փորձել է մեքենայից փախչել, սակայն նույնպես ընկել է կրակոցներից ։
Չեթին Էմեչի մարմնում հայտնաբերվել է 7 փամփուշտ ։ Նա մահացել է հիվանդանոցի ճանապարհին։ Վարորդը մահացել է դեպքի վայրում ։
Թաղված է Զինջիրլիքույու գերեզմանատանը։ Նրա սպանության գործը մինչ օրս չի բացահայտվել ։
Չեթին Էմեչի պատվին անվանվել է ֆուտբոլային մարզադաշտ, որը տեղակայված է Ստամբուլի Բայրամփաշա շրջանում։ Նրա պատվին են անվանվել նաև մի քանի փողոցներ։
Ծանոթագրություններ
Կատեգորիա:Թուրք լրագրողներ Կատեգորիա:Ստամբուլում ծնված գրողներ Կատեգորիա:Զինջիրլիքույու գերեզմանատանը թաղվածներ Կատեգորիա:Գալաթասարայի վարժարանի շրջանավարտներ Կատեգորիա:Ստամբուլի համալսարանի իրավագիտության ֆակուլտետի շրջանավարտներ Կատեգորիա:Թուրք սյունակագիրներ Կատեգորիա:Թուրքիայում սպանված անձինք Կատեգորիա:Թուրքիայում հրազենից մահացածներ Կատեգորիա:Թուրքիայում սպանված լրագրողներ Կատեգորիա:20-րդ դարի լրագրողներ
Կամո Առաքելյան
Կամո Ալբերտի Առաքելյան, խորհրդային հայ դերասան։
Կենսագրություն
Կամո Առաքելյանը ծնվել է 1964 թվականի հունվարի 2-ին Մարտակերտ քաղաքում։ 1982 թվականից՝ Ստեփանակերտի դրամատիկական թատրոնի դերասան։ 1992 թվականին ավարտել է Երևանի գեղարվեստա-թատերական ինստիտուտը (ղեկավար` Ռ. Ջրբաշյան) և ստացել դրամատիկ թատրոնի ու կինոյի դերասանի որակավորում ։
Ծանոթագրություններ
Կատեգորիա:Հայ դերասաններ Կատեգորիա:Խորհրդային դերասաններ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:Հայ կինոդերասաններ
Քարլի Լլոյդ
Քարլի Էնն Լլոյդ (Carli Anne Lloyd, 1982 թվական, հուլիսի 16, Դելրան Թաունշիպ), ամերիկացի ֆուտբոլիստ, հարձակվողական ոճի կիսապաշտպան, «Սքայ Բլու» ակումբի և ԱՄՆ-ի կանանց ազգային հավաքականի հարձակվող։ Օլիմպիական երկակի չեմպիոն, աշխարհի չեմպիոն։ 2015 և 2016 թվականների լավագույն ֆուտբոլիստ։
2015 թվականի աշխարհի առաջնության եզրափակիչ խաղում դարձել է հետ-տրիկի հեղինակ և այդպիսով դարձել է կանանց ֆուտբոլի պատմության եզրափակիչ խաղերում առաջինն ում հաջողվել է նման արդյունք գրանցել։ ՖԻՖԱ-ի կողմից անցկացվող աշխարհի առաջնությունների պատմության մեջ 1966 թվականին Ջեֆրի Հերստի հեղինակած հետ-տրիկից հետո, այս դեպքը երկրորդն էր (ընդ որում Հերստը երրորդ գոլը հեղինակել էր լրացուցիչ ժամանակում)։
Վաղ տարիներ
Քարլին ծնվել է Սթիվեն և Պամելա Լլոյդների ընտանիքում, Դելրան Թաունշիպ քաղաքում, որը գտնվում է Նյու Ջերսի նահանգում։ Ֆուտբոլով սկսել է զբաղվել հինգ տարեկան հասակում ։
1997 թվականից 2000 թվականը սովորել է Դելրանի դպրոցում և հանդես է եկել դպրոցական թիմի կազմում։ Ավարտական դասարանում եղել է դպրոցական թիմի ավագը, իսկ առաջնության շրջանակներում կայացած 21 խաղերում դարձել է 26 գոլի և 8 գոլային փոխանցման հեղինակ։ 1999 և 2000 թվականներին «The Philadelphia Inquirer» թերթը ճանաչել է նրան դպրոցական առաջնության լավագույն ֆուտբոլիստ ։
2001 թվականի 2004 թվականը սովորել է Ռատգերյան համալսարանում և հանդես է եկել «Սկարլետ Նայթս» ուսանողական ակումբի կազմում։ Չորս տարի շարունակ ընդգրկվել է Բիգ Իստ առաջնության խորհրդանշական հավաքականի կազմում և այդպիսով դարձել է համալսարանի առաջին մարզիկը, որին հաջողվել է հասնել նման արդյունքի ։
Համալսարանական թիմի կազմում անցկացրած առաջին մրցաշրջանում Քարլին դառնում է 15 գոլի հեղինակ։ Մրցաշրջանի արդյունքներով նա ճանաչվում է Բիգ Իստի տարվա Նորեկ, ինչի արդյունքում նա դառնում է Ռատերգյան համալսարանի պատմության մեջ առաջինը, ով հասնում է նման հաջողության ։ Երկրորդ մրցաշրջանը ավարտում է հեղինակած 12 գոլով։ Մտնում է Հերմանի տիտղոսին արժանանալու թեկնածուների կազմի մեջ, որը տրվում էր ուսանողական առաջնությունների լավագույն ֆուտբոլիստներին ։ Անցկացրած երրորդ մրցաշրջանում դառնում է 13 գոլի և երկու գոլային փոխանցման հեղինակ։ 2004 թվականին առաջնությունում խփում է 10 գոլ և ճանաչվում է Բիգ Իստի տարվա լավագույն կիսապաշտպան ։
2013 թվականին ընդգրկվում է Ռատերգյան համալսարանի Փառքի սրահի անդամնների կազմի մեջ, որպես անվանի շրջանավարտ ։
Առաջին քայլեր
Առաջին անգամ պրոֆեսիոնալ հարթակում Լլոյդը հանդիպում է անցկացնում 1999 թվականին՝ ավագ դպրոցում սովորելու տարիներին։ Նրա ակտիվում գրանցված են W-Լիգայի շրջանակներում անցկացրած խաղերը, որոնք նա անցկացրել է այնպիսի ակումբների կազմում, ինչպիսիք են՝ «Սենտրալ Ջերսի Սպլեշը» (1999 թվական), «Նյու Բրանսուիկ Պաուերը» (2000 թվական) և «Սաութ Ջերսի Բանշիսը» (2001 թվական) ։ 2004 թվականի ամռանը, ուսումնական տարվա սկզբում Քարլին մեկ հանդիպում է անցկացնում «Նյու Ջերսի Ուայլդկետս» ակումբի կազմում ։
Women’s Professional Soccer
2009 թվականին Քարլին վերսկսում է ակումբային կարիերան «Չիկագո Ռեդ Սթարս» ակումբի հետ պայմանագիր կնքելով ։ 2009 թվականի մրցաշրջանում ակումբի կազմում անցկացնում է 16 հանդիպում և դառնում է երկու գոլի հեղինակ ։
Առաջնության ավարտից հետո, Քարլին լքում է «Ռեդ Սթարսը» ազատ գործակալի կարգավիճակով։ Հոկտեմբերին մեկ տարի ժամկետով պայմանագիր է կնքում առաջնության գործող չեմպիոն «Սքայ Բլու» ակումբի հետ ։ 2010 թվականի ապրիլին, «Չիկագո Ռեդ Սթարսի» դեմ խաղում ստանում է ափի վնասվածք, ինչից հետո ի վիճակի է լինում վերադառնալ մեծ ֆուտբոլ միայն սեպտեմբերին և հասցնում է մինչև մրցաշրջանի ավարտը անցկացնել երկու հանդիպում ։
Կանանց ազգային ֆուտբոլային լիգա
2013 թվականի հունվարի 11-ին Քարլին դառնում է «Վեսթերն Նյու Յորք Ֆլեշ» ակումբի ֆուտբոլիստը, որը պատրաստվում էր հենց նոր մեկնարկած NWSL առաջնությունում իր ելույթները սկսելուն ։ Վնասվածքի պատճաով ակումբի կազմում նա կատարում է իր նորամուտը միայն մայիսի 12-ին կայացած «Կանզաս Սիթի» ակումբի դեմ խաղում ։ 2013 թվականի հունիսի 28-ին Քարլին հետ-տրիկ է հեղինակում «Վաշինգտոն Սպիրիտի» դարպասը ։ 2013 թվականի ազգային առաջնությունում ակումբը զբաղեցնում է առաջին հորիզոնականը։ Փլեյ-օֆֆ փուլում Լլոյդը հեղինակում է իր թիմի երկու գնդակները ։
2014 թվականի հոկտեմբերի 16-ին Լլոյդը համալրում է «Հյուսթոն Դաշ» ակումբի կազմը ։
2018 թվականի հունվարի 18-ին եռակողմանի տեղափոխությունների արդյունքում Քարլին համալրում է «Սքայ Բլուի» կազմը։ Այդ տեղափոխությունների երեք կողմերն էին «Հյուսթոնը», «Սքայ Բլուն» և «Չիկագո Ռեդ Սթարսը» ։
Միջազգային
Հանդես է եկել ԱՄՆ-ի մինչև 21 տարեկանների երիտասարդական հավաքականի կազմում, որի հետ միասին չորս տարի անընդմեջ դարձել է Հյուսիսային գավաթի դափնեկիր։ 2004 թվականին մասնակցել է ազգային հավաքականի հավաքներին, որպեսզի մասնակցություն ունենա Աթենքում կայանալիք Օլիմպիադային ։
Երկրի գլխավոր հավաքականի կազմում կատարել է իր նորամուտը 2005 թվականի հուլիսի 10-ին կայացած Ուկրաինայի ազգային հավաքականի դեմ ընկերական խաղում։ Ալգարվեի գավաթի խաղարկության շրջանակներում նա առաջին անգամ դուրս է գալիս խաղադաշտ։ Ընդհանուր տարվա արդյունքներով Քարլին մասնակցում է 19 հանդիպման և դառնում է մեկ գոլի հեղինակ ։
2007 թվականի Ալգարվեի գավաթի խաղարկության շրջանակներում աչքի է ընկնում արդեն չորս անգամ և մրցաշարի ավարտին ճանաչվում է լավագույն ռմբարկու ։ Նոր Զելանդիայի ազգային հավաքականի դեմ խաղում Քարլին հեղինակում է իր առաջին դուբլը երկրի ազգային հավաքականի կազմում ։
Աշխարհի առաջնություն 2007
2007 թվականի աշխարհի առաջնությունից առաջ ԱՄՆ-ի հավաքականը չէր պարտվել շուրջ երեք տարի և համարվում է առաջնության հիմնական ֆավորիտներից մեկը ։ Մրցաշարի շրջանակներում կայացած առաջին խաղում հավաքականը ոչ-ոքի է ավարտում Հյուսիսային Կորեայի ազգային հավաքականի դեմ խաղը, որին Լլոյդը մասնակցում է առանց փոխարինվելու ։ Երկրորդ խաղում, որը տեղի է ունենում ընդդեմ Շվեդիայի ազգային հավաքականի՝ Լլոյդը փոխարինվում է երկրորդ խաղակեսում, իսկ հավաքականին հաջողվում է տանել 2-0 հաշվով հաղթանակ ։ Խմբային մրցաշարի երրորդ տուրի շրջանակներում կայացած Նիգերիայի ազգային հավաքականի դեմ խաղին Լլոյդը մասնակցում է 64 րոպե ։
Խմբում առաջին հորիզոնականը զբաղեցնելով, Ամերիկայի հավաքականը սկսում է պատրաստվել Անլգիայի ազգային հավաքականի դեմ 1/4 եզրափակչի շրջանակներում կայանալիք խաղին։ ԱՄՆ-ի հավաքականը տանում է 3-0 հաշվով հաղթանակ, ընդ որում խաղի երեք գոլերն էլ հեղինակվում է երկրորդ խաղակեսի սկզբի քսան րոպեների ընթացքում ։ Լլոյդը խաղադաշտ է դուրս գալիս հանդիպման 82-րդ րոպեին, սակայն ինչ-որ կերպ աչքի ընկնել նրան չի հաջողվում ։
Բրազիլիայի հավաքականի դեմ կիսաեզրափակչային խաղը ամերիկացիների համար ավարտվում է 0-4 ջախջախիչ հաշվով պարտությամբ ։ Բրոնզե մեդալների համար ընթացող պայքարում ԱՄՆ-ի հավաքականը Նորվեգիայի ազգային հավաքականի դեմ խաղում տանում է 4-1 հաշվով հաղթանակ, իսկ այդ խաղը դառնում է միակը որին Քարլին չի մասնակցում ։
Ամառային Օլիմպիական խաղեր 2008
Օլիմպիական ֆուտբոլային մրցաշարում Լլոյդը մասնակցում է ԱՄՆ-ի ազգային հավաքականի անցկացրած բոլոր խաղերին և դառնում երկու գոլի հեղինակ։ Մի գոլը նա հեղինակում է ընդդեմ Ճապոնիայի ազգային հավաքականի, ինչի շնորհիվ թիմին հաղթանակ է պարգևում և նրանք հնարավորություն են ստանում իրենց ելույթները արդեն շարունակել մրցաշարի հետագա ընթացքի շրջանակներում, իսկ իր երկրորդ գոլը Քարլին խփում է առաջնության եզրափակչի շրջանակներում կայացող Բրազիլիայի ազգային հավաքականի դարպասը հանդիպման 96-րդ րոպեին։ Այդ գոլը նրանց համար դառնում է հաղթական ։
2008 թվականի ընդհանուր հաշվարկով Լլոյդը դառնում է ազգային հավաքականի ամենաարդյունավետ խաղացողը և ճանաչվում է ԱՄՆ-ի տարվա լավագույն ֆուտբոլիստ ։
2009-2010
2009 թվականին Քարլին հավաքականի կազմում անցկացնում է 6 հանդիպում, որոնցից հինգին մասնակցում է սկսած խաղի առաջին րոպեներից ։
Ալգարվեի գավաթի խաղարկության շրջանակներում Քարլին գոլի հեղինակ է դառնում Գերմանիայի ազգային հավաքականի դեմ կայացող եզրափակիչ խաղի շրջանակներում ։
2010 թվականի ԿՈՆԿԱԿԱՖ-ի Ոսկե գավաթի խաղարկության շրջանակներում ԱՄՆ-ի ազգային հավաքականը զբաղեցնում է երրորդ հորիզոնականը և ստանում է 2011 թվականին կայանալիք աշխարհի առաջնության ընտրական խաղերին մասնակցելու հնարավորություն ։ Լլոյդը մասնակցում է երկու ընտրական խաղերին, որոնց արդյունքում ԱՄՆ-ի ազգային հավաքականը վաստակում է իր տեղը արդեն առաջնության եզրափակիչ փուլի շրջանակներում ։
2011 թվական
2011 թվականին սկսվում է ԱՄՆ-ի ազգային հավաքականի համար այն շրջանը, որի ընթացքում նրանք պետք է մասնակցեն աշխարհի առաջնությանը։ Իսկ մինչ այդ Լլոյդը աչքի է ընկնում Շվեդիայի և Չինաստանի ազգային հավաքականների դեմ կայացած խաղերում՝ դառնալով գոլերի հեղինակ ։
Ալգարվեի գավաթի խաղարկության շրջանակներում Քարլին երեք գոլ է հեղինակում Նորվեգիայի, Ֆինլանդիայի և Իսլանդիայի ազգային հավաքականների դեմ կայացած խաղերում ։ Իսլանդիայի դեմ խաղում հաղթանակ տանելով ԱՄՆ-ի հավաքականը դառնում է այդ գավաթի դափնեկիր՝ իր պատմության մեջ արդեն 8-րդ անգամ ։
Աշխարհի առաջնության խմբային փուլի առաջին տուրի շրջանակներում կայացած Կոլումբիայի ազգային հավաքականի դեմ խաղում Քարլին հեղինակում է իր առաջին գոլը համաշխարհային առաջնություններում ։ Քառորդ եզրափակչում նա իրացնում է Բրազիլիայի հավաքականի դեմ ետխաղյա 11 մետրանոցներից մեկը ։ Ճապոնիայի ազգային հավաքականի դեմ կայացած առաջնության եզրափակչում հիմնական և լրացուցիչ ժամանակները ավարտվում են ոչ-ոքի հաշիվներով, իսկ ետխաղյա 11 մետրանոց հարվածաշարի արդյունքներով հաղթանակ են տանում ճապոնացիները։ Լլոյդը իր հարվածը հաջողությամբ չի կարողանում իրացնել ։
2012 թվական
Օլիմպիական մրցաշարի մեկնարկային խաղում Քարլին դառնում է Ֆրանսիայի ազգային հավաքականի դեմ խաղի հաղթական գոլի հեղինակը։ Երկրորդ տուրում աչքի է ընկնում իր հեղինակած գոլով՝ Կոլումբիայի ազգային հավաքականի դեմ խաղում։ Մրցաշարի եզրափակիչ խաղում կայացած Ճապոնիայի ազգային հավաքականի դեմ խաղում Քարլին հեղինակում է երկու գոլ՝ երկրորդ անգամն անընդմեջ դառնալով Օլիմպիական խաղերի հաղթական գոլի հեղինակ ։
2013 թվականի հոկտեմբերին կայացած Նոր Զելանդիայի ազգային հավաքականի դեմ կայացած ընկերական խաղում Քարլին հեղինակում է իր 46-րդ գնդակը ազգային հավաքականի կազմում, ինչի արդյունքում դառնում է ազգային հավաքականի պատմության ամենաարդյունավետ կիսապաշտպանը ։
Աշխարհի առաջնություն 2015
2015 թվականի ապրիլին ԱՄՆ-ի ազգային հավաքականի կողմից Քարլին հայտավորվում է հավաքականի կազմ Կանադայում կայանալիք աշխարհի առաջնության շրջանակներում մասնակցություն ունենալու նպատակով ։ Մրցաշարում Քարլին դառնում է վեց գոլի հեղինակ և զիջում է Ոսկե խաղակոշիկը գերմանացի Սելիա Շաշիչին անցկացրած րոպեների քանակով գերազանցելու պատճառով ։ Ճապոնիայի ազգային հավաքականի դեմ կայացած եզրափակիչ խաղում, 16 րոպեների ընթացքում, Քարլին երեք գոլի հեղինակ է դառնում ։ Քարլիի երրորդ գոլը, որը հեղինակվել էր խաղադաշտի կենտրոնից, մտնում է Ֆերենց Պուշկաշի անվան մրցանակին ստանալու համար ներկայացվող գոլերի թվի մեջ։ Առաջնության արդյունքներով Լլոյդը արժանանում է մրցաշարի լավագույն ֆուտբոլիստ մրցանակին ։
2015 թվականի նոյեմբերի 30-ին Քարլին ընդգրկվում է Ոսկե գնդակին հավակնող ֆուտբոլիստների թվի մեջ ։ Քվերակության արդյունքում ամերիկացի կիսապաշտպանուհին հավաքում է ձայների 35,28%-ը և զբաղեցնում է առաջին հորիզոնականը ։ Մրցանակը հանձնվում է ֆուտբոլիստին 2016 թվականի հունվարի 11-ին Ցյուրիխում կայացած հանդիսավոր արարողության շրջանակներում ։
2016-2017
ԱՄՆ-ի ազգային հավաքականի կազմում մասնակցում է Ռիո դե Ժանեյրոյում ընթացող Օլիմպիադային։ Խմբային փուլում Քարլին մեկական գոլ է հեղինակում Նոր Զելանդիայի և Ֆրանսիայի ազգային հավաքականների դարպասները ։
2016 թվականի դեկտեմբերի 2-ին Քարլին ընդգրկվում է Տարվա լավագույն կին ֆուտբոլիստի մրցանակին արժանանալու հավակնորդների կազմի մեջ։ Քվեարկության արդյունքում Լլոյդ Քարլին գերազանցում է բրազիլուհի Մարտային և գերմանուհի Մելանի Բերինգերին իր հավաքած ձայների 20,68%-ով ։
Նույն մրցանակին արժանանալու համար Քարլին պայքար է մղում նաև 2017 թվականին, սակայն քվերակության արդյունքում նա այս անգամ զիջում է Լիկե Մարտենսին ։
Անձնական կյանք
2016 թվականի նոյեմբերի 4-ին Քարլի Լլոյդը ամուսնանում է Բրայան Հոլինսի հետ ։
Արտաքին հղումներ
Կատեգորիա:Ամերիկացի կին ֆուտբոլիստներ Կատեգորիա:Ամերիկայի Միացյալ Նահանգների ֆուտբոլի կանանց ազգային հավաքականի ֆուտբոլիստներ Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ Կատեգորիա:2012 թվականի Ամառային օլիմպիական խաղերի չեմպիոններ Կատեգորիա:2008 թվականի Ամառային օլիմպիական խաղերի չեմպիոններ Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Հակոտնյա
Հակոտնյա, (ἀντίπους), կետ երկրի մակրևույթի վրա տրամագծորեն հակառակ դրան։ Օրինակ՝ Հյուսիսային բևեռի հակոտնը Հարավային բևեռն է, Նոր Զելանդիայի Հյուսիսային կղզու հակոտնյան գտնվում է Իսպանիայում։ Հակոտնյայի կոորդինատները կարելի է հաշվարկել հետևյալ բանաձևով՝
Որտեղ \varphi —լայնություն, \theta — երկայնություն, նշանը նշանակում է անցում լայնության և երկայնության հակառակ կիսագնդում։
Խաղաղ օվկիանոսում կան Հակոտնյա կղզիներ, իրենց անվանումով նրանք պարտավոր են տեղագրությանը, գրեթե հակառակ Գրինվիչին։
Մոլորակի հակառակ կետերի միջև մակերեսի հեռավորությունը ցանկացած ուղղությամբ մոտավորապես 20 000 կիլոմետր է ։
«Հակոտնյա» տերմինը Պլատոնի կողմից կիռարվեց «Տիմեյ» երկխոսության մեջ, բացատրելու «վերին» և «ստորին» հասկացությունների հարաբերականությունը։ Այնուհետև այս տերմինը օգտագործվել է Արիստոտելի կողմից (առաջին անգամ «Երկինքի մասին» տրակտատում) և այլ հին հունական և հռոմեացի աշխարհագրագետների, ֆիզիկոսների և փիլիսոփաների կողմից։  Այն ժամանակից ի վեր օգտագործվել է ընդհանուր իմաստով`հակառակ տարբերակները ցույց տալու համար։
Աշխարհագրություն
Երկրագնդի ցանկացած վայրի հակոտը մի վայր է, որը տրամագծորեն հակառակն է, ուստի մի վայից մյուսը գծված գիծը անցնում է Երկրի կենտրոնով և կազմում է իրական տրամագիծ։ Բնականաբար, երկրի շատ մասերի համար անտիպոդները գտնվում են օվկիանոսի մեջ, քանի որ հարավային կիսագնդում երկրի մակերեսը շատ քիչ է, քան հյուսիսում։
Օդային ճանապարհորդություն հակոտնյաների միջև
Գոյություն չունեն ուղիղ կանոնավոր չվերթներ ցանկացած երկու հակառակ վայրերի միջև, որը իրականացնում են առևտրային ավիաընկերությունները։ Բացի այդ գոյություն չունի առևտրային օդանավ, որը կարող է իրականացնել թռիչք հակոտնյաների միջև առանց վառելիքի վերալիցքավորման։ Ներկա պահին ռեկորդային երկար թռիչք է իրականացվել Boeing 777-200LR՝ 17 395 կմ (10 809 մղոն)։
Հակոտնյաների ցուցակ
Երկրի մակերևույթի մոտավորապես 15% ունի հակոտնյա ցամաքում։ Կոպիտ հաշվարկները ցույց են տալիս, որ երկրագնդի 29%-ը ծածկված է հողով։ Եթե դրանիծ 15%-ը մակերևույթում ունի հակոտնյա, ապա նրանցից 4%-ը (0,15×29%=4,35%) Երկրի մակերևույթի վրա  ունի հակոտնյա, որոնցիծ երկուսն էլ գտնվում են ցամաքի վրա։
Երկու առավել բնակեցված վայրերի հակոտնիները գտնվում են Արևելյան Ասիայում (հիմնականում  արևելյան Չինաստանում) և Հարավային Ամերիկայում (հիմնականում Արգենտինայի հյուսիսային վայրում և Չիլիում)։
Գենադի Առուշանյան
Գենադի Ալբերտի Առուշանյան, հայ դերասան։
Հակոտնյա
Հակոտնյաների ցուցակ
Չիլիի Առիկա քաղաքի և Չինաստանի Հանյան կղզու միջև հնարավոր է ճանապարհ հարթել, որը ուղիղ գծավ կանցնի Խաղաղ օվկիանոսի միջով՝ չդիպչելով ոչ մի տեղ ցամաքի, որը հավասար է երկրի շրջանագծի կեսին՝ 19 949 կմ։
Գենադի Առուշանյան
Կենսագրություն
Գենադի Առուշանյանը ծնվել է 1985 թվականի դեկտեմբերի 31-ին Մարտակերտ քաղաքում։ 2007 թվականին ավարտել է Ստեփանակերտի դրամատիկ թատրոնի դերասանական ստուդիան, 2011 թվականին` Հայաստանի պետական ագրարային համալսարանը ։
Հակոտնյա
Հակոտնյաների ցուցակ
Խաղաղ օվկիանոսը այնքան մեծ է, որ երկու վայրում ինքն իր համար հակոդնյա է. «Թաիլանդի ծոցի / Պերուի ափ» և «Վիշապի ծովածոցը» Հյուսիսային Վիետնամի / Չիլիի ափը՝ Արիկա քաղաքի մերձակայքում։
Գենադի Առուշանյան
Ծանոթագրություններ
Կատեգորիա:Հայ դերասաններ Կատեգորիա:ՀԱԱՀ շրջանավարտներ
Հակոտնյա
Հակոտնյաների ցուցակ
Քաղաքներ
Ճշգրիտ կամ գրեթե ճշգրիտ հակոտնյաներ;
Գրականություն
Կատեգորիա:Փիլիսոփայական տերմինաբանություն Կատեգորիա:Աշխարհագրական եզրեր
Dreaming
«Dreaming»՝ APRIL աղջիկների խմբի դեբյուտային մինի-ալբոմը։ Ալբոմը թվային և որպես ձայնասկավառակ թողարկվել է 2015 թվականի օգոստոսի 24-ին և պարունակում է վեց թրեք, «Dream Candy» գլխավոր սինգլով։ Սա միակ ռելիզն է, որում մասնակցել է նախկին անդամ Սոմինը, ով պաշտոնապես լքել է խումբը 2015 թվականի նոյեմբերի 9-ին, ուսումը շարունակելու ցանկության պատճառով ։
Նախապատմություն
2015 թվականին փետրվարի 9-ին, DSP-ն հայտարարել է, որ մասնակիցները հանդես են գալիս խմբում, որը կդառնա Fin.K.L և Kara խմբերի հաջորդ սերունդը  ։
Իսկ 2015 թվականի հուլիսին DSP Media-ն գովազդեց APRIL խմբի մասնակիցներին թիզերների շարքի, լոգոների և խմբի թալիսմանների միջոցով, որոնք ընտրվել էին բաց մրցույթի միջոցով ։ 2015 թվականի օգոստոսի սկզբին DSP Media հաստատել է, որ օգոստոսի 24-ին տեղի կունենա APRIL խմբի առաջնաելույթը «Dreaming» մինի ալբոմով։
Աջակցություն
Նույն օրը, խումբը թողարկել է դեբյուտային ալբոմի «Dream Candy» գլխավոր երգի տեսահոլովակը։ 2015 թվականի սեպտեմբեր 11-ին, APRIL խումբը թողարկեց հատուկ տեսահոլովակ դեբյուտային ալբոմի՝ «Dream Candy» գլխավոր երգի հիման վրա, որը նկարահանվել է Սեուլի կենտրոնում ։
Արտաքին հղումներ
Կատեգորիա:2015 ալբոմներ
Լը Ֆոսա
Լը Ֆոսա (Le Fossat), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լե Ֆոսա կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09124։
Բնակչություն
Համայնքի բնակչությունը 2008 թվականին կազմում էր 1010 մարդ։
Արտաքին հղումներ
Կատեգորիա:Ֆրանսիայի համայնքներ
Ազգեր (անձնանուն)
Ազգեր, հայկական իգական անուն։ Հայերեն ազգ՝ «ցեղ, գերդաստան» բառի հոգնակին է։ Գործածվել է 13-րդ դարում․
Սիրելի փոքրիկ խաբեբաները (7-րդ եթերաշրջան)
Ամերիկյան առեղծված դրամա հեռուստասերիալ «Սիրելի փոքրիկ խաբեբաների» Յոթերորդ և վերջին եթերաշրջանը՝ հիմնված Սառա Շեպարդի համանուն գրքից, նորացվել է 2014 թվականի հունիսի 10-ին երկու լրացուցիչ եթերաշրջաններով և դարձել Freeform-ի ամենաերկար օրիգինալ սերիալը ։ Եթերաշրջանը բաղկացած կլինի 20 դրվագներից, որի տասը դրվագ կթողարկվի ամռանը 2016 թ., իսկ մնացած տասը դրվագները կթողարկվեն ձմռանը 2017թ. ։ Եթերաշրջանը եթեր կհեռարձակվի 2016 թվականի հունիսի 21-ին Freeform-ի եթերում։ Ստեղծումը և նկարահանումները սկսվել են մարտի վերջերին 2016 թվականի, ինչը հաստատվել է շոութողարկող Մառլեն Քինգի կողմից։ Եթերաշրջանի պրեմիերան գրվել է Մառլեն Քինգի կողմից և ղեկավարվել Ռոն Լագոմարսինոյի կողմից։ Քինգը հրապարակել է պրեմիերայի վերնագիրը Twitter-ում 2016 թվականի մարտի 17-ին ։
Ազգեր (անձնանուն)
Ծանոթագրություններ
Կատեգորիա:Հայկական իգական անձնանուններ
Սիրելի փոքրիկ խաբեբաները (7-րդ եթերաշրջան)
Ակնարկ
Իրենց նոր հոգեառին բացահայտելու ծրագրի ձախողվելուց և Հաննայի կյանքը վտանգի ենթարկելուց հետո, «Խաբեբաները» հասկանում են, որ գաղտնիքներն ու ստերը շատ ավելի խորն են, քան նրանք կարծում էին, և պետք է գտնել մի ճանապարհ է մեկընդմիշտ ջրի երես հանելու "Ա"-ին։
Ծանոթագրություններ
Կատեգորիա:Ամերիկյան հեռուստասերիալ
Ոսկեգլուխ առյուծային թամարին
Ոսկեգլուխ առյուծային թամարին (Leontopithecus chrysomelas), ոչ մեծ պրիմատ թամարինների ընտանիքից։ Բրազիլիայի էնդեմիկ, որտեղ հանդիպում է արևադարձային անտառներում Բահիա նահանգում։
Վարվելակերպ
Բնության մեջ ոսկեգլուխ առյուծային թամարինը իր ժամանակի մոտ 50 %-ը անցկացնում են իրենց տարածքի ընդամենը 11 %-ի վրա։ Իրենց հայտնվելը այս կամ այն տարածքի վրա կապված է սննդի հասանելիության հետ։ Խմբերը գրեթե չեն փոխներգործում միմյանց հետ, սակայն եթե դա տեղի է ունենում կենդանիները իրենց պահում են շատ ագրեսիվ, արտաբերում են սարսափելի ձայներ, և հրահրում են կռիվներ  ։ Խմբի տարածքը բավականին մեծ է այդ չափի պրիմատների համար  ։ Միջինում տարածքի մակերեսը կազմում է ավելի քան 100 հեկտար։ Տարբեր խմբերի տարածքները ուժեղ հատվում են ։
Զբաղեցնում են անտառների միջին հարկերը 3-ից 10 մ բարձրության վրա։ Նախընտրում են հաստատվել առաջնային, նաև երկրորդային անտառներում։ Խմբում տեսակների քանակների տարբերությունը 2-ից մինչև 11 է ։ Խմբի կազմը որոշվում է տարբեր հետազոտությունների միջոցով, ինչպես մեկ էգ, երկու արու և նրանց սերունդը, մեկ արու, երկու էգ և նրանց սերունդը , կամ մեկ արու, մեկ էգ և նրանց սերունդը ։ Համապատասխան այս պրիմատներին վերագրում են կամ միամուսնություն , կամ բազմակնություն ։ Սերնդի մասին հոգեն տանում ինչպես էգերը, այնպես էլ արուները  ։
Պոպուլյացիայի ստատուս
1982 թվականին Բնության պահպանության միջազգային միություն-ը այս տեսակին վերագրել է պահպանման ստատուս «անհետացող»։ Այդ ստատուսը բազմիցս պահպանվում է։ 2008 թվականի գնահատմամբ պոպուլյացիան երեք սերնդի ընթացքում կրճատվել է 50 %-ով (21 տարի)։ Պոպուլյացիայի գլխավոր վտանգը, դա արտաքին միջավայրի քայքայումն է և ֆրագմենտացիան  ։
Մակամորձու բորբոքում
Մակամորձու բորբոքում, էպիդիդիմիտ, լինում է ոչ առանձնահատուկ, առաջանում է ստաֆիլոկոկերով և ստրեպտոկոկերով ախտահարվելիս, և առանձնահատուկ՝ տուբերկուլոզային (առավել՝ հաճախ), գոնոռեային, բրուցելոզային, սիֆիլիսային։ Հարուցիչները թափանցում են մակամորձու մեջ սերմնատար ծորանով, օրինակ, գործիքային միջամտության դեպքում (միզապարկի կաթետերիզացում, միզապարկադիտում և այլն) կամ արյան միջոցով՝ գրիպի, անգինայի, բրուցելոզի, թոքաբորբի և այլնի ժամանակ։ Մակամորձու բորբոքումը ըստ կլինիկական ընթացքի լինում է սուր և քրոնիկական։ Սուրը զարգանում է բուռն, ամորձիների ախտահարված հատվածում առաջանում են ցավեր, որոնք ճառագայթվում են դեպի աճուկային և զստափոսային շրջանները։ Մարմնի ջերմությունը բարձրանում է 39-40 °C, մակամորձին մեծանում է, դառնում պինդ, ցավոտ, ամորձու համապատասխան կեսը (երբեմն լրիվ) մեծանում է, մաշկը կորցնում է ծալքավորությունը, դառնում հարթ, գերարյունային։ Քրոնիկական մակամորձու բորբոքման դեպքում ինֆիլտրատը լրիվ չի ներծծվում, պարբերաբար տեղի է ունենում պրոցեսի սրացում, սակայն ցավերը և ջերմային ռեակցիան թույլ են արտահայտվում։ Բուժումը. հիմնական պատճառի վերացում։ Բարդությունները. երկկողմանի մակամորձու բորբոքումից հաճախ առաջանում է անպտղություն։
Կատեգորիա:Բորբոքումներ
Հովտաշեն (Արարատի մարզ)
Հովտաշեն (նախկին անվանումը` Մուղամլու), գյուղ Հայաստանի Հանրապետության Արարատի մարզի Արտաշատի տարածաշրջանում, Արտաշատ քաղաքից մոտ 10 կմ հյուսիս-արևմուտք։ Վերանվանվել է Հովտաշեն 1978 թ. հունվարի 25-ին ։
Պատմություն
Գյուղն ընկած է Հրազդան գետի ձախ ափին՝ Արարատյան հարթավայրում։ Ծովի մակարդակից ունի 827 մ բարձրության։
Կլիման
Կլիման բարեխառն է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -3,5 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Ագրոկլիմայական տեսակետից համայնքն ընկած է ոռոգման գոտում։
Բնակչություն
Ըստ ՀՀ 2011 թ. մարդահամարի արդյունքների` Հովտաշենի մշտական բնակչությունը կազմել է 1034, առկա բնակչությունը` 970 մարդ ։ Մինչև 1918 թ. եղել է հիմնականում ադրբեջանաբնակ, այնուհետ ունեցել խառը հայ-ադրբեջանական բնակչություն ։ 1940-ական թվականների վերջից հայաբնակ է։
Հովտաշենի բնակչության փոփոխությունը ժամանակի ընթացքում` ստորև.
Տնտեսություն
Գյուղն ունի 300 տնտեսություն, մշակույթի տուն, դպրոց, գրադարան, բուժկետ, մանկապարտեզ։ Գյուղում տեղադրված է անհայտ զինվորի հուշարձանը։
Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 283.71 հա։ Գյուղատնտեսական հողահանդակները ոռոգվում են, դրանք զբաղեցնում են ողջ մակերեսի 69%։ Համայնքի հողերի 40.9% օգտագործվում է որպես վարելահողեր՝ զբաղեցնելով մոտ 166.88 հա։ Պտղատու և խաղողի այգիները կազմում են համապատասխանաբար 12.76 հա և 4.30 հա։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ, պտուղներ։ Զբաղվում են նաև կաթնամսատու անասնապահությամբ։
Հղումներ
Կատեգորիա:Արարատի մարզի գյուղեր Կատեգորիա:1831 թվականին հիմնադրված բնակավայրեր
Յառլիկ
Յառլիկ (թուրքերեն յառլըկ — հրաման, կարգադրություն), Յառլիկ խանական, Ոսկե հորդայի խաների դիվանագիտական փաստաթղթերը, արտոնագրերը իրենց իշխանության տակ գտնվող աշխարհիկ և հոգևոր ֆեոդալներին, հողային տարածքների և կալվածքների տիրելու, նաև հարկերից ազատելու համար։ Լայն տարածում է գտել ոսկե հորդայիգավթած ռուսական հողերում։ Յառլիկ տրվել է նաև մոնղոլական տիրապետության տակ գտնվող Անդրկովկասի տեղական ֆեոդալներին։
Կատեգորիա:Փաստաթղթեր Կատեգորիա:Ռուսաստանի պատմություն Կատեգորիա:Մոնղոլական կայսրություն Կատեգորիա:Մոնղոլիայի իրավունք
Անտոն Յանշա
Անտոն Յանշա (Anton Janša, ), սլովենական ծագմամբ նկարիչ և մեղվաբույծ, կյանքի մեծ մասն անց է կացրել Վիենում, աշխատանքները գրել է  գերմաներեն ։
Կենսագրություն
Ծնվել է Բրեզնից մունիցիպալիտետում, քրիստոնյա ընտանիքում։ Նրա ծննդյան ճշգրիտ ամսաթիվը հայտնի չէ, սակայն 1734-ի մայիսի 20-ը ընդունված է համարել նրա ծննդյան օրը։ Փոքր տարիքում իր երկու եղբայրների հետ միասին մեծ հետաքրքրություն է ցուցաբերել նկարչության հանդեպ։ Նրա եղբայրը՝ Լովրոն ավարտել է ուսումը ակադեմիայում և այնտեղ դարձել պրոֆեսոր։
Որպես փորագրիչ 1766 թվականին Անտոնն ավարտել է Վիեննայի գեղարվեստի ակադեմիան ։
Արտաքին հղումներ
Կատեգորիա:Սլովենացի նկարիչներ Կատեգորիա:Մեղվաբուծություն
Վանիկ Մկրտչյան
Վանիկ Վարազդատի Մկրտչյան, հայ դերասան, ՀՀ վաստակավոր արտիստ (2011)։
Կենսագրություն
1969-1972 թվականներին սովորել է Երևանի Ռոմանոս Մելիքյանի անվան երաժշտական ուսումնարանում, 1973-1978 թվականներին՝ Երևանի գեղարվեստա-թատերական ինստիտուտում՝ ստանալով երաժշտական թատրոնի դերասանի որակավորում։ 1978 թվականից Երևանի Պարոնյանի անվան երաժշտական կոմեդիայի պետական թատրոնի դերասան, միաժամանակ՝ 2008 թվականից աշխատում է Երևանի պետական Համազգային թատրոնում, համագործակցում է «Էդգար Էլբակյան» թատրոնի հետ։
Նկարահանվել է «Հայֆիլմ» կինոստուդիայի ֆիլմերում՝ Արա Երնջակյանի «Ժամկետը 7 օր», Վիգեն Չալդրանյանի «Մարտիրոսի ուխտագնացությունը», Բաղդասարյանի «Մարիամ» և այլն։ Մասնակցություն է ունեցել նաև տարբեր հեռուստասերիալներում։ Հյուրախաղերով հանդես է եկել Ռուսաստանում, ԱՄՆ-ում, Կանադայում, Ֆրանսիայում, Շվեյցարիայում, Հոլանդիայում, Իրանում, Լիբանանում, Բելգիայում ։
Ծանոթագրություններ
Կատեգորիա:Հայ դերասաններ Կատեգորիա:ՀՀ վաստակավոր արտիստներ Կատեգորիա:Արթիկ քաղաքում ծնվածներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:ՀՀ մշակույթի նախարարության ոսկե մեդալակիրներ Կատեգորիա:Ռոմանոս Մելիքյանի անվան պետական երաժշտական քոլեջի շրջանավարտներ
Արմիդա Գաբրիելյան
Արմիդա Սարգսի Գաբրիելյան, խորհրդային հայ դերասանուհի։ ԼՂՀ վաստակավոր արտիստ (2008)։
Կենսագրություն
Արմիդա Գաբրիելյանը ծնվել է 1947 թվականի հունվարի 16-ին, Ասկերանի շրջանի Խնածախ (Լեռնավան) գյուղում։ 1968 թվականից՝ Ստեփանակերտի դրամատիկական թատրոնի դերասանուհի ։
Ծանոթագրություններ
Կատեգորիա:Հայ դերասանուհիներ Կատեգորիա:Խորհրդային դերասանուհիներ
Ազնավոր (անձնանուն)
Ազնավոր, հայկական արական անուն։ Կազմված է հայերեն գավառական ազնաւոր՝ «հսկա, վիթխարի մարդ, դյուցազն» բառից, որից փոխառյալ են նաև վրացերեն ազնաուրի՝ «ազնվական, իշխանավոր», азнагур՝ «վրացի ազնվական» բառերը։ Որպես արական անուն գործածվել է 14-17-րդ դարերում։ Այստեղից էլ առաջացել է Ազնավորյան ազգանունը ։
Ծանոթագրություններ
Կատեգորիա:Հայկական արական անձնանուններ
Իսպանական մշակույթ
Գրականություն
Մինչև 12-րդ դարը Իսպանիայում, ըստ էության, գոյություն ուներ երկու տիպի գրականություն՝ իսպանա-արաբական և իսպանա-հրեական։ Գրականության լեզուն կաստիլերեն բարբառն էր։ Իսպանական գրական առաջին գործը պատկանում է Ռեկոնկիստայի ժամանակաշրջանին։ Իսպանական գրականության պատմության մեջ առանձնանում է չորս խոշոր ժամանակաշրջան.
Վաղ շրջան (12-ից 15-րդ դարեր)
Իսպանական գրականության ամենահին ստեղծագործությունը «Երգ իմ Սիդի մասին» բանահյուսական ասքն է, որի գլխավոր կերպարը իսպանական ազգայի հերոս Էլ Սիդն է, ով արաբական պատմության մեջ հայտնի էր «Սիդ» մականունով։ Անհայտ հեղինակի այս պոեմը գրվել է ոչ ուշ։ Այս ժամանակաշրջանի իսպանական գրականության ժանրերն էին պատմական վեպերը, պատմական քրոնիկները, պալատական գրականությունը և ասպետական վեպերը։ Իսպանիայի և Իտալիայի քաղաքական, ռազմական, կրոնական և գրական կյանքը ակտիվացել էր 15-րդ դարի երկրորդ կեսին, որը նպաստել է երկու երկրների միջև մշակութային փոխանակումների ավելացմանը, որի շրջանակներում Իտալիայում սկսել են թարգմանել և հրատարակել իսպանացի գրողների ստեղծագործությունները, իսկ Իսպանիայում՝ իտալացի գրողների գործեր։
Ֆիլմագրություն
Իսպանիայում առաջին կինոցուցադրությունն անցկացվել է 1895 թվականի մայիսի 5-ին Բարսելոնայում։ Իսպանական առաջին ֆիլմն է համարվում «12-ժամյա պատարագի ելքը Սարագոսայի Փիլար եկեղեցուց»։ Համր կինոյի դարաշրջանի սկզբում (1900-1920) Իսպանիայի կինոարտադրության կենտրոնը սկզբում գտնվում էր Բարսելոնայում, իսկ 1920-ականների վերջին տեղափոխվեց Մադրիդ։ Ֆրանկո դիկտատուրայի հաստատմամբ կինեմատոգրաֆիան հայտնվել է խիստ վարչական ճնշման տակ։ Պարտադիր է դարձել կաստիլերեն բարբառով բոլոր ֆիլմերի հնչեցումը, որոնք ցուցադրվում են երկրում։ 1950-ականներին Իսպանիայում սկսել են երկու կարևոր կինեմատոգրաֆիական փառատոներ անցկացնել։ 1953 թվականի սեպտեմբերի 21-ին առաջին անգամ Սան Սեբաստիանում տեղի ունեցավ կինոյի փառատոնը, որն այդ ժամանակից ի վեր ոչ մի տարի չի ընդհատվել։ Ֆրանկիստական ռեժիմի ժամանակ իսպանացի ռեժիսորներից շատերը արտագաղթել են երկրից։ Օրինակ՝ Լուիս Բունյուելի լավագույն ֆիլմերն են՝ Վիրիդիանա և Տրիստանա։ Հետֆրանկիստական դարաշրջանի ընթացքում իսպանացի կինոռեժիսորների յուրաքանչյուր նոր սերունդ վերանայել է երկրի պատմությունը՝ այլ լույսի ներքո։ Ֆանտաստիկ կինոյի ժանրում համաշխարհային քննադատություն ճանաչված առավել հայտնի ռեժիսորների թվում է բեմադրող Ժաումե Բալագերոն, ով մշտապես մրցանակներ է ստանում կինոֆանտաստիկայի հեղինակավոր կինոդիտումներում։ Այսօրվա դրությամբ իսպանական արտադրության ֆիլմերը կազմում են Իսպանիայի կինովարձույթի միայն 10-20 տոկոսը, ինչը խոսում է ազգային կինոյի ճգնաժամի մասին։ Ժամանակակից իսպանական կինոն կախված է էպիզոդիկ հաջողություններից և դրամարկղային հավաքներից, այսպես կոչված՝ «Մադրիդյան կատակերգություններից»՝ Ֆեռնանդո Կոլոմոն և Ֆեռնանդո Տրուեբան։ 1987 թվականին Իսպանիայում ստեղծվել է «Գոյա» կինեմատոգրաֆիական մրցանակը՝ Օսկարի անալոգը իսպանական կինոյի համար։
Ծանոթագրություններ
Կատեգորիա:Իսպանիայի մշակույթ
Ազնիվ (անձնանուն)
Ազնիվ, հայկական իգական անուն։ Նշանակում է «ընտիր, պատվական»։ Տարածված է արևմտահայերենում ։ Առաջին հիշատակությունը եղել է 1554 թվականին ։
Ծանոթագրություններ
Կատեգորիա:Հայկական իգական անձնանուններ
Գուլրուխսոր Սաֆիևա
Գուլրուխսոր Սաֆիևա (Гулрухсор Сафиева, ), տաջիկ և խորհրդային բանաստեղծուհի, գրող-վիպասան, թարգմանիչ, իրանագետ։ ԽՍՀՄ գրողների միության անդամ (1971), Տաջիկստանի ժողովրդական բանաստեղծ։
Կենսագրություն
Գուլրուխսոր Սաֆիևան ծնվել է 1947 թվականին գյուղատնտեսի ընտանիքում։ Վաղ տարիքից որբացել է։ Սովորել է գյուղի դպրոցում, այնուհետև Կոմսոմոլոբադի շրջանի գիշերօթիկ դպրոցում (1953-1963)։ 1968 թվականին ավարտել է Տաջիկստանի Վ. Ի. Լենինի անվան պետական ​​համալսարանի բանասիրական ֆակուլտետը։ Եղել է «Комсомолец Таджикистана» («Տաջիկստանի Կոմսոմոլ») թերթի թղթակից, ղեկավարել է Տաջիկական ԽՍՀ Կոմերիտմիության կենտրոնական կոմիտեի տպագրության հատվածը, եղել է «Տաջիկստանի պիոներ» թերթի խմբագիր («Пионери Тоджикистон»): ԽՍՀՄ գրողների միության անդամ 1971 թվականից։ 1981-1986 թվականներին եղել է Տաջիկստանի գրողների միության խորհրդի քարտուղար, եղել է Տաջիկստանի մշակութային հիմնադրամի նախագահ, 1968-1991 թվականներին՝ ԽՄԿԿ անդամ։ 1989-1991 թվականներին Խորհրդային մշակութային հիմնադրամից եղել է ԽՍՀՄ ժողովրդական պատգամավոր։ Եղել է Ասիայի և Աֆրիկայի երկրների գրողների հետ կապերի խորհրդային կոմիտեի անդամ, Տաջիկստանի հանրապետական պաշտպանության կոմիտեի անդամ և Տաջիկստանի Գրողների միության խորհրդի նախագահության անդամ։
Տաջիկստանի քաղաքացիական պատերազմի ընթացքում, ինչպես շատ տաջիկ փախստականներ, Սաֆիևան ևս տեղափոխվել է Ռուսաստան։ Տաջիկստանից նրան դուրս են հանել ռուսական զորքերը ։ Սաֆիևան հինգ տարի ապրել է Մոսկվայում։ «Մոսկովյան ժամանակաշրջանում» նա ստեղծել է Պոեզիայի միջազգային ակադեմիա, որի շրջանակներում անցկացրել է բանաստեղծական երեկոներ, հանդիպումներ ռուս գրողների հետ։ Միևնույն ժամանակ, ներկայացվել են նրա մի շարք աշխատություններ ։
Անդամակցություն
== Ստեղծագործություններ == Առաջին բանաստեղծությունները հրատարակվել են 1962 թվականին «Каратегини Совета» շրջանային թերթում։
«Մանուշակ» (1970), «Հայրական տուն» (1973), «Գիշերային հունձ», «Լեռնային հեքիաթ» (1975), «Սրտի աշխարհ» (1977), «Անձնվիրություն», «Սողդերի կրակ» (1981) ), «Կանաչ օրրան» (1984 թ.), «Հայելի» (1985), «Վկաներ», «Կինը և պատերազմը», «Զոհեր», «Հնչող քնար» և այլ բանաստեղծական ժողովածուների և «Озода», «Հավատացեք մեզ», «Երկրաշարժ», «Հրաշքների քարանձավ», «Նոր հարևան» (1980, Գրողների միության և Տաջիկական ԽՍՀ մշակույթի նախարարության մրցանակ) պիեսների, «Սաբզբախորի կանայք» (Կենտրոնական Ասիայի կանանց մասին) «Հոգեվարք» վեպերի հեղինակն է։
Տպագրվել է «Պրավդա», «Կոմսոմոլսկայա պրավդա», «Լիտերատուրնայա գազետա» պարբերականներում, «Յունոստ, «Մոլոդայա գվարդիա», «Սմենա», «Ռաբոտնիցա», «Սովետսկայա լիտերատուրա» ամսագրերում (օտար լեզուներով), Մոսկվայում, Դուշանբեում, ինչպես նաև Իրանում հրատարակված բանաստեղծական ալմանախներում ։
Ծանոթագրություններ
Կատեգորիա:Տաջիկ բանաստեղծներ Կատեգորիա:Տաջիկստանի ժողովրդական բանաստեղծներ Կատեգորիա:ԽՍՀՄ գրողների միության անդամներ Կատեգորիա:Պարսկալեզու բանաստեղծներ Կատեգորիա:ԽՄԿԿ անդամներ Կատեգորիա:20-րդ դարի բանաստեղծներ Կատեգորիա:20-րդ դարի կին գրողներ Կատեգորիա:Տաջիկ գրողներ Կատեգորիա:Խորհրդային թարգմանիչներ Կատեգորիա:Իրանագետներ ըստ երկրի Կատեգորիա:Իրանցի կին գրողներ Կատեգորիա:Խորհրդային բանաստեղծուհիներ Կատեգորիա:Բանաստեղծներ այբբենական կարգով
Ջոն Թենիել
Սեր Ջոն Թենիել (John Tenniel,) անգլիացի նկարիչ, ծաղրանկարիչ, Լուիս Քերոլի Ալիսը Հրաշքների աշխարհում և Ալիսը հայելու աշխարհում գրքերի առաջին նկարազարդողը, որի պատկերազարդումներն այսօր համարվում են կանոնական։
Կենսագրություն
Ջոն Թենիելը ծնվել է 1820 թվականի փետրվարի 28-ին Լոնդոնի կենտրոնական շրջանում՝ Կենսինգտոնում։ Եղել է ծագումով ֆրանսիացի հուգենոտ Ջոն Բատիստ Թենիելի երեք որդիներից կրտսերը։ Թենիել հայրը եղել է սուսերամարտի ուսուցիչ և ցանկացել է, որ իր որդին ընտրի ռազմական կարիերա։ Սակայն Ջոն Թենիելը մանկուց տարվել է գեղանկարչությամբ և նույնիսկ ընդունվել Գեղարվեստի թագավորական ակադեմիա, բայց շուտով լքել է այն՝ առանց ավարտելու։
1836 թվականին, Թենիելի աշխատանքը առաջին անգամ ցուցադրվել է գեղարվեստական ցուցահանդեսում՝ Սաֆֆոլկ-սթրիթ պատկերասրահում, ինչից հետո նա հինգ տարի պարբերաբար ցուցադրել է իր աշխատանքները Թագավորական ակադեմիայում։
1840 թվականին հոր հետ սուսերամարտի մարզման ժամանակ Թենիելը կորցրել է ձախ աչքի տեսողությունը։ Այդ դժբախտ պատահարից հետո հազվագյուտ բացառություններով դադարել է զբաղվել գեղանկարչությամբ և ամբողջությամբ կենտրոնացել է գրաֆիկայի վրա։
Նրա մոտ հատուկ հետաքրքրություն է առաջացրել գրքի պատկերազարդումը, և 1842 թվականին առաջին անգամ պատկերազարդել է Սեմյուել Հոլլի «Անգլիական բալլադների գրքի» առաջին հրատարակությանը։
1845 թվականին Թենիելը լորդերի պալատում մասնակցել է ֆրեսկոյի նկարների մրցույթի՝ ներկայացնելով «Արդարադատություն ոգին» կոմպոզիցիայի մոնումենտալ էսքիզը, որի բարձրությունը կազմել է 4.9 մետր։ Նախագիծը չի ընդունվել, սակայն երիտասարդ նկարիչը ստացել է 200 ֆունտ խրախուսական մրցանակ և ֆրեսկոյի պատվեր, որում պատկերել է Սուրբ Սեսիլիային՝ բանաստեղծ–դափնեկիր Ջոն Դրայդենի ստեղծագործությունից։
1850 թվականին դարձել է «Փանչ» ամսագրի մշտական ծաղրանկարիչը։ Թենիելի ծաղրանկարները հիացրել են երիտասարդ Ուինսթոն Չերչիլին։ Արդեն հասուն տարիքում իր «Ծաղրանկարներ և ծաղրանկարիչներ» հոդվածում Չերչիլը շարունակել է գրել Թենիելի աշխատանքների հանդեպ ունեցած իր հիացմունքի մասին։
1865 և 1872 թվականներին համապատասխանաբար ստեղծել է Ալիսը Հրաշքների աշխարհում և Ալիսը հայելու աշխարհում գրքերի պատկերազարդումները։
1893 թվականին Ջոն Թենիելը վարչապետ Ուիլյամ Գլադստոնի բարեհաճ վերաբերմունքի շնորհիվ ստացել է ասպետի տիտղոս։
1901 թվականին հեռացել է «Փանչ»-ից։
Սեր Ջոն Թենիելը մահացել է 1914 թվականի փետրվարի 25-ին՝ Լոնդոնում։
Նկարազարդություններ «Ալիսայի» համար
Թենիելը 1864 թվականին հանդիպել է Լյուիս Քերոլին, երբ «Ալիսան հրաշքների աշխարհում» գիրքն արդեն հանձնել էին հավաքագրելու։ Քերոլը ցանկացել է անձամբ պատկերել գիրքը, բայց նրա նկարչության տեխնիկան սիրողական մակարդակի վրա է եղել, ուստի հրատարակիչ Ալեքսանդր Մակմիլանը խորհուրդ է տվել դիմել Ջոն Թենիելին։ Տեքստը վերանայելուց հետո Թենիելը համաձայնել է նկարազարդել քառասուներկու պատկեր. Լյուիս Քերոլը հենց այդ քանակն է պահանջել։ Քերոլի պայմանն այն է եղել, որ նկարազարդումները լիովին համապատասխանեն իր սեփական տեսլականին, բայց Թենիելը, որն ի սկզբանե համաձայնեցվել է այդ պահանջի հետ, շուտով փոխում է իր միտքը և հանդես գալիս որպես գրքի ձևավորման կոնցեպցիայի լիակատար հեղինակ։
Թենիելի՝ որպես բրիտանական առաջատար երգիծական ամսագրի ծաղրանկարիչի գործն արտացոլվում էր 19-րդ դարի անգլիական քաղաքական գործիչների ներքո որոշ կերպարների ոճաբանության մեջ։ Նկարիչը պատկերել է Բրիտանիայի երկու խորհրդանիշներին՝ առյուծ և միաեղջյուր, որոնք նման են վարչապետ-պահպանողական Դիզրայելին և Գլադստոնին՝ լիբերալների առաջնորդին։ Թղթե կոստյումով տղամարդը, որը գնացքով երթևեկում է Ալիսայի հետ, Թենիելն նկարել է Բենջամին Դիզրեյլիի սեփական ծաղրանկարով, որը շուտով հրապարակվում է «Փանչ»-ում։
Թենիելի հետաքրքրությունը պարահանդեսային պարերի նկատմամբ՝ նույնպես ազդել է նկարազարդումների ստեղծման վրա։ Բազմաթիվ կերպարների կեցվածքները համապատասխանում են դասական բալետային դիրքերին։
Նաև Թենիելի պատկերազարդումներում եղել են տարբեր պատմական ակնարկներ։ Օրինակ՝ Մարգարիտա Մուլթաշը դարձել է դքսուհու նախատիպը, իսկ միջնադարի ոճին բնորոշ մարտական ​​տեսարանների նկարագրումը ծաղրապատճենվել է «Ամբողջ թագավորական հեծելազորը, ամբողջ թագավորական բանակը» պատկերազարդումում։
Թենիելը ստեղծել է իր նկարազարդումների ուրվագծերը թղթի վրա, բայց գծագրերը նա անմիջականորեն պատրաստել է փայտե տախտակների վրա տոսախից։ Հրատարակիչ Ալեքսանդր Մաքմիլանը այն ժամանակվա Լոնդոնի լավագույն փորագրողներին՝ Դելզել եղբայրներին, հանձնարարել է տախտակները փորագրելու գործը։ Էդվարդ Դելզելը զբաղվել է ձևերը կտրելով։ Աշխատանքն ավարտելուց հետո նա խորհուրդ է տվել չփչացնել եզակի կլիշեները, նկարազարդումները տպագրելով փայտե ձևերից, այլ օգտագործել դրանց գալվանոպլաստիկ ձուլվածքները։ Պատճենները վերցվել են փորագրված ձևերից, որոնցից էլ տպագրվել է գրքի առաջին հրատարակությունը։
Սակայն ո՛չ Թենիելին և ո՛չ էլ Քերոլին տպագրությունների որակը չի գոհացրել։ Եվ «Ալիսան հրաշքների աշխարհում» առաջին հրատարակության ամբողջ տպաքանակը, բացառությամբ ազդանշանային պատճենների, ոչնչացվեցին։ Տպագրման ձևերից վերցվել են նոր ձուլվածքներ, իսկ հաջորդ 1866 թվականի տպաքանակը՝ դարձել է առաջին հրատարակությունը, որը վաճառքի է հանվել։
1870 թվականին Թենիելը սկսում է աշխատել Քերոլի նոր գրքի՝ «Ալիսան հայելու աշխարհում» գրքի նկարազարդումների վրա։ Այս աշխատանքը ևս ընթացել է Քերոլի հետ վեճերով։ Այսպիսով, օրինակ, Սպիտակ ասպետի կերպարը, որին Քերոլը համարել է իր alter ego-ն, ի վերջո դառնում է Թենիելի ոճավորված ինքնանկարը։ Նկարչի Բարմագլոտին պատկերած նկարը Քերոլը բավականին սարսափելի է համարել, բայց ընկերների հետ մի շարք խորհրդակցություններից հետո որոշվել է նկարը թողնել անփոփոխ, բայց գիրքի առջևի մասից հանել։
Բացի կերպարների վիզուալ պատկերներ ստեղծելուց, Թենիելը սկսում է զբաղվել գրքի խմբագրմամբ և առաջարկում է Քերոլին ամբողջովին հեռացնել «Կեղծամով կռունկը» գլուխը, որն էլ իսկապես հանվեց։
Քերոլի գրքերի բոլոր հետագա հրատարակություններում Թենիելի նկարազարդումները արտատպվել են առաջին հրատարակությունից, որտեղ պատկերի մանրամասները կրճատվել են՝ գալվանոպլաստիկական ձուլվածքների օգտագործման պատճառով։ 1988 թվականին Macmillan հրատարակչությունը հրատարակել է սահմանափակ տպագիր փորագրություններ, որոնք պատրաստված էին բնօրինակ փայտե ձևերից։ 250 տպաքանակով տպագրված այս հրատարակությունը Թենիելի նկարազարդումների առաջին և միակ հեղինակավոր հրատարակությունն էր՝ Լյուիս Քերոլի Ալիսայի արկածների վերաբերյալ երկերգության համար։
Հունական ծագում ունեցող ավստրալիացի լուսանկարիչ Պոլիքսենի Պապապետրան պատրաստել է «Հրաշքների երկիր» նկարների շարքը, որը հիմնված է Թենիելի «Ալիսան հրաշքների աշխարհում» նկարազարդումների հիման վրա, այս լուսանկարներում Ալիսայի դերը կատարում է Պապապետրայի դուստրը՝ Օլիմպիան, իսկ գեղատեսիլ նախապատկերները նկարել է ամուսինը՝ Ռոբերտ Նելսոնը։
Արտաքին հղումներ
Կատեգորիա:Բրիտանացի նկարիչներ
Spring (April EP)
Նախապատմություն
Ապրիլի 4-ին DSP Media-ն պաստառի միջոցով հայտարարեց, որ խումբը վերադառնալու է ապրիլի 27-ին։ Պաստառի վրա պատկերված է շրջանակ՝ ծաղիկներով և նկար, որը  հիշեցնում է թիթեռի թևեր։ DSP Media-ն նաև ցուցադրեց մի շարք լուսանկարներ և վիդեոներ  «Spring» ալբոմի համար։
Այս ալբոմի հայեցակարգը՝ հեքիաթային,  իր մեջ ընդգրկում է տարբեր գույներ, կապված  խմբի անվան հետ՝  «A.P.R.I.L». A — «Ծիրանի ծաղիկ», P — «Պիոն», R — «Վարդ», I — «Ծովային կակաչներ», L — «Լիլիաներ»։
Աջակցություն
2016 թվականի ապրիլի 27-ին Lottecard արվեստի կենտրոնում խումբը անցկացրել է «Spring»-ի գովազդային ցուցադրությունը։ Ցուցափեղկը ցույց է տրվել  V Naver ծրագրում։ Ապրիլի 28-ին խումբը սկսել է իր առաջին գովազդային արշավը և առաջին անգամ ներկայացվել է M! Countdown  «Tinkerbell»-ի հետ։ Այն  ուղեկցվել է  KBS հեռուստաալիքի Music Bank-ի, նույն ալիքի Show Music Core և Inkigayo (SBS) ներկայանալուն։
Մայիսի 12-ին DSP Media -ն հայտարարեց, որ Հյոնջուն ժամանակավորապես դադարեցնում է գործունեությունը խմբի հետ։ Ըստ գործակալության, Հյոնջուն տառապում է շնչառական խնդիրներից և հաճախակի գլխացավերից, ինչը խոչընդոտում է նրան երաժշտական ​​շոուներին ելույթ ունենալու ժամանակ։ Քանի որ Հյոնջունի առողջական վիճակը նրանց համար առաջնահերթ է, նրանք որոշել են հանգստանալ առայժմ, և խումբը շարունակում է խթանել «Spring» ընդամենը չորս անդամներով։
Աշխատանք (այլ կիրառումներ)
Աշխատանքը կարող է վերաբերել՝
Սառցադաշտ (մուլտֆիլմ)
Սառցադաշտ, մանկական նկարված մուլտիպլիկացիոն ֆիլմ։ Սովետական մուլտլիպլիկացիայի զարգացման սկզբնական շրջանին վերաբերող քիչ թե շատ տաղանդավոր և ոճապես յուրահատուկ ստեղծագործություններից մեկը ։
Սյուժե
Բուդյունավկայով տղան, փոքրիկ ճեղքից թաքուն նայում է գեղեցկուհի գեղասահորդուհուն, տեսնում է, թե ինչպես բուրժուայի տեսքով հաստլիկը կոպիտ ձևով ստիպում է նրան սահել զույգով։ Անցորդի օգնությամբ անցնելով սահադաշտի բարձր ցանկապատի վրայով՝ տղան շտապում է օգնության և հաստլիկին տապալում գետնին։ Հետապնդման ընթացքում երիտասարդ հերոսը հայտվում է չմշկորդների շարքերում և առաջինն է հասնում վերջնագծին։
Հղումներ
Կատեգորիա:Իվան Իվանով-Վանոյի մուլտֆիլմեր
ՌԽՖՍՀ ժողովրդական արտիստ
ՌԽՖՍՀ ժողովրդական արտիստ (ռուս.` Народный артист РСФСР), պատվավոր կոչում, որը շնորհվել է ՌԽՖՍՀ հասարակական լայն շրջանակներում ճանաչման արժանացած և մշակույթի ու արվեստի բնագավառներում մեծագույն ներդրումներ կատարած (ռեժիսորներ, դերասաններ, երգիչներ, կոմպոզիտորներ, երաժիշտներ, դիրիժորներ և այլն) անձանց, ովքեր ստեղծել են բարձրարժեք գեղարվեստական գործեր (ներկայացումներ, կինոնկարներ, հեռուստաներկայացումներ, ռադիոբեմադրություններ, կրկեսային ծրագրեր, համերգային, էստրադային, երաժշտական, հեռուստատեսային և ռադիոստեղծագործություններ և այլն)։
ՌԽՖՍՀ ժողովրդական արտիստի կոչումը շնորհվել է «ՌԽՖՍՀ վաստակավոր արտիստ» կամ «ՌԽՖՍՀ արվեստի վաստակավոր գործիչ» պատվավոր կոչումներ շնորհելուց հետո` հինգ տարուց ոչ շուտ։
Պատմությունը
ՌԽՖՍՀ ժողովրդական արտիստի կոչումը սահմանվել է 1931 թվականի օգոստոսի 10-ին` Համառուսական Կենտրոնական Գործադիր Կոմիտեի որոշմամբ։ 1992 թվականի փետրվարի 21-ից, ՌԽՖՍՀ Գերագույն Խորհրդի որոշմամբ, երկրի անվանումը Ռուսաստանի Խորհրդային Ֆեդերատիվ Սոցիալիստական Հանրապետությունից Ռուսաստանի Դաշնության փոխվելուց հետո, պատվավոր կոչման անվանումը նույնպես փոխվեց և դարձավ Ռուսաստանի Դաշնության ժողովրդական արտիստ ։ Փոփոխության ենթարկվեց նաև պատվավոր կոչման կրծքանշանը։
Վերջին անգամ ՌԽՖՍՀ ժողովրդական արտիստի կոչմանն արժանացել է զինվորական դիրիժոր Վլադիմիր Սոլոդախինը (1992 թ. փետրվարի 4) ։
Ծանոթագրություններ
Կատեգորիա:Պարգևներ այբբենական կարգով Կատեգորիա:ՌԽՖՍՀ ժողովրդական արտիստներ Կատեգորիա:ԽՍՀՄ հանրապետությունների պատվավոր կոչումներ
Ականց (անձնանուն)
Ծանոթագրություններ
Կատեգորիա:Հայկական իգական անձնանուններ
Սամվել Եվրիյան
Կենսագրություն
Սամվել Եվրիյանը ծնվել է 1953 թվականի հունվարի 2-ին Վարդենիկ գյուղում։ 2010 թվականին ավարտել է Երևանի մենեջմենթի համալսարանի լրագրության ֆակուլտետը։ 1976 թվականից՝ Ստեփանակերտի դրամատիկական թատրոնի դերասան ։
Ծանոթագրություններ
Կատեգորիա:Հայ դերասաններ Կատեգորիա:Խորհրդային դերասաններ
Ոզնագլխիկ բազմատուն
Ոզնագլխիկ բազմատուն, բարդածաղկավորների ընտանիքին պատկանող ծածկասերմ բույս։
Նկարագրություն
Բազմամյա բույս է, որի բարձրությունը հասնում է 40-60 սմ-ի։ Ցողունները խոր ակոսավոր են, ճյուղավորված, ամբողջ երկարությամբ տերևակալված, ոստայնանման և գեղձային թավոտությամբ։ Տերևները՝ գոգավոր, փշոտ արմատավոր են, ցողունագիրկ։ Խոզանների փունջը խիտ է և հավասար է զամբյուղի երկարության 3/5-ին։ Ծածկոցի ներքին թերթերի 2/3-րդը սերտաճած է սերմնիկի հետ ։
Տարածվածություն
Հանդիպում է Դարեղեգիսի (գյուղ Արփա) և Մեղրու (Շվանիձոր, Կուրիս, Կարճևան, Լեհվազ ֆլորիստիկական շրջաններում։ Աճում է նաև Նախիջևանում, Հյուսիսային և ԿԵնտրոնական Իրանում։
Էկոլոգիա
Աճում է ստորին լեռնային գոտում՝ ծովի մակարդակից 800-1100 մ բարձրությունների վրա։ Ծաղկում է հունիս-հուլիս ամիսներին, պտղաբերում՝ օգոստոսին ։